ඔහු ළමා චිත්‍රපටයකට අත ගැහුවේ වාණිජ බලාපොරොත්තු පිළිබඳව අවදානමක් ගනිමිනි. එහි ප්‍රවීණ ශිල්පීන් ලෙස රඟපෑවේ හෙන්රි ජයසේන, ජේ.එච්. ජයවර්ධන, පර්ල් වාසුදේව්, ගැමුණු විජේසූරිය වැනි කීප දෙනෙකු පමණකි. ඉතිරි සියල්ලෝම ආධුනිකයෝ වූහ. බේරේ මැද තිබෙන දූපත හඳයා චිත්‍රපටයට ඇතුළත් වන විශේෂ ස්ථානයක්. චිත්‍රපටයේ එන වැදගත් චරිතයක් වන පොල්දූවේ හාමුදුරුවන් ජීවත් වෙන්නේ මේ දූපතේයි. පැල්පත් වාසීන්ගේ ජීවන ප්‍රශ්නවලට සහභාගී වන මේ හාමුදුරුවෝ ඔවුන්ට අර්ථයෙන් ධර්මයෙන් දේශනා කරනවා. ටයිටස් තොටවත්තයන් මේ බව පැවසුවේ දර්ශන තල සොයන්නට බෝට්ටුවකින් බේරේ වැව වටා ගිය ගමනකින් පසුවය. බොහෝ අධ්‍යක්ෂවරු දර්ශන තල සඳහා පිට පළාත් සොයා යද්දී ඔහු දර්ශන තල සෙවුවේ බේරේ පැල්පත් අතරය. බේරේ වැව අවට පැල්පත් වාසීන්ගේ ජීවිත වනාතමුල්ලේ හෝ තොටළඟ පැල්පත් වාසීන්ගේ ජීවිතවලට වඩා වෙනස්. ඔවුන් හැම විටම නගරය දකිනවා. දකින්නේ ජලාශයෙන් එපිට පේන නගරයේ ඇතුළු පැත්තයි. පහළ සිටින ඔවුන්ට නගරය පෙනෙන්නේ ඉහළින්. නගරයේ සිටින අයට මේ පැල්පත් වාසීන් පෙනෙන්නේ පහළින්. ඒ ටයිටස් තොටවත්තයන්ගේ දර්ශනයයි. අද හඳයා චිත්‍රපටයේ එන බොහෝ දර්ශන තල වෙනස් වී ඇත. බේරේ වැව වටා තිබූ බොහෝ පැල්පත් ද අද දක්නට නැත.
බේරේ මැද තිබෙන දූපත ඇතුලත් වූයේ කුමන චිත්‍රපටයටද?
හඳයා චිත්‍රපටයට